hotchpotch/miracl-hf-unified huggingface dataset:
Puupyton
Puupyton eli vihreä puupyton ("Morelia viridis") on myrkytön kuristajakäärme, jota tavataan Uudessa-Guineassa, Indonesian saarilla ja Cape Yorkin niemimaalla.
Aikuiset puupytonit ovat yleensä n. 90–120 cm:n pituisia, mutta yli kaksimetrisiä yksilöitä on havaittu. Väritykseltään laji on kirkkaan vihreä, jonkan joukossa on keltaisia tai valkoisia hajanaisia viivoja. Tasaisen värin joukossa voi olla joko samanvärisiä tai sinisiä laikkuja ympäri kehoa. Lajista on olemassa myös sinivihreä värimuunnos.
Pyypytonia tavataan Indonesian Misoolista, Salawatista, Arun saarilta, Schouten saarilta ja suurelta osalta läntistä Uutta Guineaa. Papua-Uudessa Guineassa lajin levinneisyysalue käsittää lähimmät saaret mereltä n. 1 800 metrin säteeltä ja Normanbyn saari sekä d'Entrecasteauxin saaret. Australiassa laji elää Queenslandissa Cape Yorkin niemen itärannikolla. Lajin elinympäristöä ovat sademetsät ja pensaikot.
Puupyton on ovipaarinen, naaras munii 1–25 munaa per parittelu. Luonnossa naaras hautoo ja suojelee munia maassa. Vastakuoriutuneet poikaset ovat kirkkaankeltaisia tai tiilenpunaisia. Parissa vuodessa väri muuttuu kirkkaanvihreäksi.
Outlaw country
Outlaw country oli merkittävä countrymusiikin tyylisuunta 1960- ja 1970-luvuilla.
1960-luvulla Nashvillen countrymusiikin tuottajat halusivat levyilleen yhä suurempaa kuulijakuntaa ja siten suurempia markkinoita. Countrymusiikki oli aina Jimmie Rodgersin ja Hank Williamsin ajoista lähtien perustunut tietynlaiseen rosoisuuteen ja vapauteen. Nyt tuottajat alkoivat rajoittaa artistien musiikillisia vapauksia ja studioäänityksiin panostettiin ihan eri tavalla. Nashville-pohjainen countrymusiikki imi yhä enemmän vaikutteita popmusiikista, kappaleissa alkoi esiintyä taustalaulantaa ja päävokalisti lauloi hyräilemällä.
Niinpä syntyi outlaw country vastavetona Nashvillen muuttuneelle musiikille. Artistit kuten Willie Nelson ja Waylon Jennings halusivat tehdä musiikkia yhtä vapaasti kuin esimerkiksi The Beatles, The Rolling Stones ja Bob Dylan. Tyyli imi vaikutteita Texasin rock- ja folkpiireistä. Nelson ja Jennings luopuivat sliipatuista imagoistaan ja kasvattivat pitkän tukan ja parran. Outlaw countryn kappaleissa laulettiin usein päihteistä ja niiden käytöstä.Suomessa Outlaw countrysta on ottanut vaikutteita yhtye Freud Marx Engels & Jung.
Waylon Jennings
Waylon Arnold Jennings (15. kesäkuuta 1937 – 13. helmikuuta 2002) oli yhdysvaltalainen countrymusiikin laulaja, kitaristi ja basisti. Hän oli yksi outlaw countryn näkyvimmistä hahmoista ja voitti uransa aikana muun muassa kaksi Grammy-palkintoa.
Jennings syntyi Littlefieldin pikkukaupungissa Teksasissa Lorene Beatrice Shipleyn ja William Alvin Jenningsin perheeseen. Hän opetteli kitaransoiton jo kahdeksan vuoden ikäisenä ja perusti ensimmäisen yhtyeensä kaksi vuotta myöhemmin.
Nuorena Jennings työskenteli radion DJ:nä. Hän jätti high schoolin kesken keskittyäkseen musiikkiin. Alkuvuodesta 1959 hän ryhtyi uuden ystävänsä Buddy Hollyn keikkabasistiksi. 3. helmikuuta hän ei lähtenyt Hollyn, Ritchie Valensin ja The Big Bopperin eli J. P. Richardsonin kuolemaan johtaneelle lennolle annettuaan paikkansa The Big Bopperille. Näin Jennings vältti täpärästi kohtalokkaan lento-onnettomuuden. Ennen lennolle lähtemistään Hollyn väitetään toivottaneen Jenningsille tämän bussin jäätymistä paikalleen; Jennings oli vastannut Hollylle toivottamalla, että yhtyeen lentokone putoaa. Jennings kertoi vuonna 1996 julkaistussa omaelämäkerrassaan sanojensa jääneen vaivaamaan häntä vuosiksi niiden käytyä toteen.
Jennings jatkoi työtään radiossa, kunnes sai sooloartistina levytyssopimuksen A&M Recordsilta. Julkaistuaan muutamia hittisinglejä hän siirtyi RCA Victorille ja siirtyi vuonna 1965 Nashvilleen, Tennesseehen.
Vuonna 1969 Jennings solmi neljännen ja viimeisen avioliittonsa, Jessi Colterin kanssa. Avioliitto kesti Jenningsin kuolemaan.
Jenningsin uraa varjosti tuohon aikaan paitsi heikko menestys, myös riippuvuus amfetamiinista. Hän käytti myös kokaiinia, mutta palasi vuonna 1973 musiikkibisnekseen Atlantic Recordsilla. Hän oli 1970-luvulta alkaen yhdysvaltalaisen countrymusiikin suurimpia nimiä.
Soolouransa ohella Jennings kuului jäsenenä The Highwaymen -kokoonpanoon yhdessä Johnny Cashin, Kris Kristoffersonin ja Willie Nelsonin kanssa. Musiikkialan ulkopuolella Jennings tuli tunnetuksi television kertojana.
Jennings oli jo vuonna 1972 toipunut vakavasta hepatiitista. Vaikka hän selvisi kuntoutuksella kokaiiniongelmastaan jo 1980-luvulla, hän kärsi myöhempinä vuosina huomattavista terveysongelmista, kuten kakkostyypin diabeteksesta ja sydänvaivoista.
Jennings jatkoi uraansa läpi 1990-luvun ja piti viimeisen esiintymisensä syksyllä 2001. Hänet valittiin samoihin aikoihin Country Music Hall of Fameen.
Jenningsin vasen jalka amputoitiin 19. joulukuuta 2001. Hän kuoli vajaan kahden kuukauden kuluttua tästä 64-vuotiaana Arizonassa diabeteksen komplikaatioihin. Hänellä on neljä omaa lasta, Waylon Albright (Shooter), Buddy Dean, Terry ja Julie, ja tytärpuoli Jennifer. Waylon Jenningsin äiti kuoli Teksasissa 84 vuoden ikäisenä 22. maaliskuuta 2006.
Álvaro Negredo
Álvaro Negredo Sánchez (s. 20. elokuuta 1985 Madrid) on espanjalainen jalkapalloilija, pelipaikaltaan hyökkääjä. Hän edustaa turkkilaista Beşiktaşia.
Negredo tunnetaan lempinimellä "La fiera de Vallecas" ().
Negredo on madridilaisen Rayo Vallecanon kasvatti. Hän debytoi kaudella 2004–2005 Segunda División B:ssä pelanneessa Rayon edustusjoukkueessa ennen siirtymistään Real Madridin B-joukkueeseen Castillaan.
Kaudella 2005–2006 Negredo pelasi yhdessä Roberto Soldadon kanssa Castillan hyökkäyksessä ja teki neljä maalia. Seuraavalla kaudella Soldadon lähdetty lainalle Osasunaan Negredo osoitti kykynsä pelata puhtaana kärkipelaajana tekemällä 18 maalia Segunda Divisiónissa. Maalit eivät kuitenkaan pelastaneet joukkuetta putoamiselta.
Real Madridin edustusjoukkueessa Negredo pelasi vain ystävyysotteluita. Kesällä 2007 hän siirtyi juuri ensimmäistä kertaa historiassaan Primera Divisióniin nousseeseen Almeríaan, jota hän edusti kahden kauden ajan ja oli molemmilla joukkueen paras maalintekijä. Kaudella 2007–2008 hän teki 13 ja kaudella 2008–2009 19 maalia.
Real Madrid sisällytti Negredon Almería-sopimukseen takaisinosto-oikeuden, jonka se käytti heinäkuussa 2009. Seura kuitenkin myi hänet edelleen Sevillaan vastaavanlaisen oikeuden kera elokuussa 2009. Hän teki ensiesiintymisensä joukkueessa 31. elokuuta 2009 kauden avausottelussa Valenciaa vastaan. Kaksi viikkoa myöhemmin toisessa ottelussaan hän onnistui maalinteossa Osasunaa vastaan.
Espanjan maajoukkueessa Negredo debytoi 10. lokakuuta 2009 MM-karsintaottelussa Armeniaa vastaan.
Ramenskojen lentoasema
Ramenskojen lentoasema eli Žukovskin lentoasema (ICAO-koodi UUBW) on 35 kilometriä lounaaseen Moskovasta sijaitseva venäläinen lentokenttä Ramenskojen ja Žukovskin kaupunkien välillä.
Lentoasema kuuluu Gromovin lentotekniikan tutkimuslaitokseen, joka sijaitsee kentän alueella. Kenttää käyttävät myös muun muassa Venäjän turvallisuuspalvelu FSB, Venäjän hätätilaministeriö ja Venäjän sisäministeriö. Sotilaallisen toiminnan lisäksi kenttää käytetään nykyään lentorahdin kuljetuksiin, toisin sanoen kenttä on yhteiskäyttöinen.
Kentän betoninen pääkiitotie on Euroopan pisin, 5 403 metriä. Kiitoteiden suunnat ovat 120 ja 300 astetta. Kentän korkeus merenpinnasta on 115 metriä. Pitkän kiitotien takia kenttä oli aikanaan määrätty Buran-avaruussukkulan varalaskupaikaksi.
Parittomina vuosina järjestettävä suuri ilmailunäyttely MAKS tapahtuu Ramenskojen kentällä.
Robin Shou
Shou Wan Por' (s. 17. heinäkuuta 1960 Brittiläinen Hongkong) (tunnetaan paremmin nimellä Robin Shou) on hongkongilaislaissyntyinen näyttelijä joka on sittemmin menestynyt amerikkalaisessa elokuvateollisuudessa. Hänen tunnetuimpia rooleja ovat Liu Kang elokuvissa "Mortal Kombat" ja "" sekä Gobei elokuvassa "Beverly Hills Ninja".
Talisa Soto
Talisa Soto (syntymänimeltään Miriam Soto, s. 27. maaliskuuta 1967, Brooklyn, New York) on yhdysvaltalainen näyttelijä ja malli.
Soton vanhemmat ovat kotoisin Puerto Ricosta. He muuttivat Yhdysvaltoihin 1950-luvulla. Soto syntyi Brooklynissä, New Yorkissa, mutta hänen perheensä muutti Northamptoniin, Massachusettsin osavaltioon Soton ollessa lapsi.
Soto aloitti mallinuransa vuonna 1982 ollessaan 15-vuotias. Saatuaan kielteisen vastauksen "Ford modeling agency"-toimistosta vuonna 1985, hän solmi pian sopimuksen "Click Model Management"-mallitoimiston kanssa ja muutti Eurooppaan. Hän toimi mallina etenkin Italiassa ja Ranskassa.
Soto palasi takaisin Yhdysvaltoihin vuonna 1988. Hän sai pian debyyttiroolinsa elokuvasta "Mafia skidi" (1988). Vuonna 1989 Soto esiintyi James Bond-elokuvassa "007 ja lupa tappaa". Sittemmin Soto on esiintynyt useissa elokuvissa, joista huomattavimmat olivat "Mortal Kombat" ja "Mortal Kombat 2 – hävitys".
Soto oli naimisissa australialaisen näyttelijän Costas Mandylorin kanssa vuosina 1997–2000. Nykyään Soto on naimisissa näyttelijä Benjamin Brattin kanssa. He avioituivat 13. huhtikuuta 2002 ja heillä on kaksi lasta, Sophia Rosalinda Bratt (s. 6. joulukuuta 2002) ja Mateo Bravery Bratt (s. 3. lokakuuta 2005).
Veriveljet (elokuva)
Veriveljet ("Basket Case") on vuonna 1982 tehty kauhuelokuva. Elokuvan on ohjannut Frank Henenlotter ja pääosissa ovat Kevin Van Hentenryck ja Terri Susan Smith. Elokuvalle on myös tehty kaksi jatko-osaa, jotka on kummatkin ohjannut Henenlotter ja pääosassa nähdään Van Hentenryck.
Elokuva kertoo Duanesta joka muuttaa New Yorkiin, Duane kantaa aina mukanaan koria, jolle hän puhuu ja joskus antaa sille ruokaakin. Duanen korin sisällä asuu hänen mielipuolinen ja epämuodostunut siamilainen kaksonen Belial. Vuosia sitten lääkäri erotti heidät toisistaan ilman toistensa suostumusta ja nyt Belial on raivoissaan siitä. Mutta yllättäen Duane rakastuu kauniiseen Sharoniin ja saa Belialin vihat päälleen. Kukaan ei ole enää turvassa Belialin vihalta...
Rata-SM (rata-autoilu)
Rata-SM on rata-autoilun Suomen-mestaruussarja, jossa kilpaillaan useissa rata-autoluokissa. Luokat, joissa kilpaillaan Suomen mestaruudesta, vaihtelevat vuosittain. Kaudella 2009 SM-arvo oli GT3 Nordic, Formula 3 ja Formula Renault 2.0 -luokilla. Formula Fordissa kilpailtiin Suomen juniorimestaruudesta (SJM). Kilpailussa on mukana myös useita lisäluokkia ja vierailevia luokkia, kuten Legends, BMW Xtreme ja Super Touring/V1600.
Kaudella 2010 Suomen mestaruudesta ajettiin kahdessa luokassa. Formula Renaultissa ja GT Finnish Championshipissa. Formula Fordeilla oli edelleen SJM-arvo. Kaudella ajetaan viisi osakilpailua kahdessa eri maassa.
2011 yhdelläkään luokalla ei ole SM-arvoa GT3:n ja FR2.0:n loputtua. Formula Ford jatkaa SJM-arvoisena.
Kaikki luokat ajavat aika-ajon, joka koostuu kahdesta 20 minuuttia kestävästä osiosta. Ensimmäinen osio määrää lähtöjärjestyksen 1. kilpailulähtöön ja toinen osio 2. kilpailulähtöön. Autot ovat yhtä aikaa radalla ja nopeimman kierroksen ajanut lähtee 1. ruudusta, toiseksi nopeimman 2. ruudusta jne.
Osakilpailu käsittää jokaisessa luokassa normaalisti kaksi lähtöä. Super Touring luokassa 1. lähtö on lyhyt "sprint"-lähtö pituudeltaan noin 30 km. 2. lähtö eli "päälähtö" on Super Touring -luokassa noin 70 km pitkä samoin kuin GT3 Nordic -luokassakin. Formula 3 -luokassa lähdöt ovat noin 50 km, Formula Ford ja Formula Renault 2.0 luokissa 35 km ja muissa luokissa 35-30 km pitkä. Super Touringin päälähdössä ja GT3 Nordic -luokan lähdöissä on pakollinen varikkokäynti. Varikkokäynnin saa tehdä vain kun "Pit Stop Window" on auki. Super Touring luokassa varikkokäynnin aikana vaihdettava vähintään yksi rengas. Jos rengasta tai renkaita ei haluta vaihtaa, täytyy rengas irrottaa, koskettaa maahan ja kiinnittää uudelleen. GT luokassa täytyy tehdä vähintään 45 sekuntia kestävä varikkokäynti, jonka aikana ei tarvitse vaihtaa renkaita. Pysähdyksen aikana voi vaihtaa kuljettajaa, mutta se ei ole pakollista. Lähdöissä lähdetään lähtöruudukosta valolähetyksellä. Poikkeuksena GT3 Nordic luokka jossa lähdetään lentävällä lähdöllä.
Täyspitkät SM-lähdötSuper Touringin "sprint"-lähdötFormula Renault 2.0 -luokan lähdötAika-ajopisteet
Re-Animator
Re-Animator on vuonna 1985 tehty kauhuelokuva. Elokuvan on ohjannut Stuart Gordon ja pääosassa on Jeffrey Combs. Elokuva perustuu löyhästi H.P. Lovecraftin novelliin "Herbert West - elvyttäjä".
Elokuva kertoo nuoresta lääkäristä, Herbert Westistä, joka on kehittänyt seerumin, joka herättää kuolleet henkiin. Hänen kollegaansa Carl Hilliä seerumi kiinnostaa kovasti ja hän on päättänyt varastaa sen itselleen. Carl ei kuitenkaan tiedä, että kuolleiden henkiin herättäminen tekee niistä mielipuolisia ja väkivaltaisia. Herbertin huonetoveri Dan Cain aikoo kuitenkin pysäyttää tämän seerumin aikaansaannoksen.
"The New York Timesin" kriitikot valitsivat "Re-Animatorin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Paha aavistus
Paha aavistus () on Mennan Yapon ohjaama elokuva vuodelta 2007. Elokuvan pääosissa näyttelevät Sandra Bullock ja Julian McMahon. Elokuva sinänsä sai Yhdysvalloissa huonot arvostelut, mutta Sandra Bullockin näyttelijäntyötä on kehuttu.
Hansonien perheen isä Jim (Julian McMahon) menehtyy tuhoisassa auto-onnettomuudessa. Paikallinen sheriffi vie suruviestin hänen Linda-vaimolleen (Sandra Bullock) ja heidän kahdelle tyttärellensä. Seuraavana aamuna kun Linda herää hän huomaa kauhukseen, että Jim syö aamiaista täydessä ruumiinvoimassaan. Seuraavana aamuna Jim on kuitenkin taas kuollut. Linda alkaa selvittää asiaa ja kamppailee samalla oman mielenterveytensä kanssa. Linda hakee apua, mutta häntä ei tunnuta ymmärrettävän ja selittämättömiä asioita tapahtuu toisensa jälkeen.
Yleisurheilu kesäolympialaisissa 1912
Vuoden 1912 kesäolympialaisissa Tukholmassa järjestettiin yleisurheilussa 30 kilpailutapahtumaa, kaikki miehille.
Kuohari
Kuohari on perinteinen ammattikunta, jonka tehtävä on kuohita uros-eläin, eli poistaa tältä kivekset. Kuohittu eläin on kuohilas. ("Eri eläinlajien kuohilaiden nimityksiä löytyy artikkelista kastraatio") Kuohareita pidettiin usein likaisina tai vastenmielisinä samaan tapaan kuin joissain paikoissa niitä, jotka teurastivat arvokkaimpia ja rakkaimpia eläimiä hevosia, tai teloittivat ihmisiä. Kuoharin työ saattoi olla alimpien sosiaaliluokkien työtä, sillä jos vain melkein mitä tahansa muuta työtä oli saatavilla, siihen mentiin mieluummin. Kuohintaan liittyvästä vastenmielisyydestä kertoo jo kuoharin ammatin olemassaolo. Eläimet olisi pystytty kuohitsemaan itse, kun usein eläimet teurastettiinkin itse. Joillain alueilla kuohinta tehtiin kuitenkin itse ilman sen kummempia inhon tunteita, esimerkiksi Lapissa poroja ei kuohittu millään teräaseella vaan poro purtiin eli kivekset murskattiin puremalla jolloin ei tehty vertavuotavaa avohaavaa.
Suomessa kuohari oli usein myös noita, ja kuoharin työhön kuului usein loitsujen lukeminen työn onnistumiseksi, varsinkin tulehdusten ehkäisemiseksi. Noita saattoi tehdä kuoharin töitä, koska noidan maine oli jo muutenkin ristiriitainen. Kristillisenä aikana noitiin kohdistui sekä suurta arvostusta, että suurta inhoa ja pelkoa, pitkälti samaan tapaan kuin vainajiin ja jollain tavoin myös pyhään eläimeen karhuun. Sekä noitia, vainajia että karhuja kunnioitettiin erityisen yliluonnollisuuden ja suurten voimien vuoksi, mutta myös pelättiin vieraan henkimaailman arvaamattomina edustajina.
Kuoharin työvälineenä oli veitsi tai puukko, joka desinfioitiin tulella ennen kuohintaa. Tulen desinfioiva vaikutus käsitettiin myyttisen maailmankuvan puitteissa ja käsittein. Tulella käsittelyn tarkoitus oli kerätä veitseen taikavoimaa tai haltijoita, tulen väkeä, joka tunnetusti karkotti muita, sairauksia aiheuttavia väkiä. Itse kuohinta-asekin on loitsujen mukaan syntynyt tulen tapaan taivaasta pudoten.
Hygienian käsite oli pitkään tuntematon kansan keskuudessa, kunnes peruskoulutus alkoi sitä levittää, mutta taikatempuksi käsitetyn tulella puhdistuksen vaikutus oli joka tapauksessa hygieeninen. Itse asiassa vanhan lääketieteen mukainen hygienia ei aina painottanut tulen käyttöä ihmisen tai eläimen kehon käsittelyyn tarkoitettujen välineiden puhdistuksessa, ja sen oppien mukaan saatettiin käyttää väkeviä nesteitä (kuten alkoholia), ja niiden puuttuessa myös vettä. Tämä oli paitsi myyttisen maailmankuvan, myös nykylääketieteen vastaista, veden haltijat kun juuri olivat pahimpien sairastuttajien joukossa, ja vesi ei tehokkaasti tuhonnut sairauksia aiheuttavia mikro-organismeja.
Nykyisin kuohinnan tekee länsimaissa yleensä eläinlääkäri.
Sinä ja minä
Sinä ja minä on Dingon läpimurtokappale ja ensimmäinen singlejulkaisu vuodelta 1984. Kappaleesta tehtiin myös musiikkivideo, joka näytettiin Levyraadissa, ja kappale voitti levyraadin. Singlen B-puolella on kappale ”Lakatut varpaankynnet”. Single julkaistiin vuonna 2004 uudelleen CD-muodossa. Vuoden 2004 painos on sisällöltään täysin sama kuin alkuperäinen, vuoden 1984 versio.
Single nousi Suomen virallisen singlelistan sijalle 3.Vuonna 1999 julkaistiin kokoelmalevy "Parhaat, jonka johdosta julkaistiin PROMO-single radioasemien soitettavaksi.
Levoton Tuhkimo
Levoton Tuhkimo on Dingon singlejulkaisu vuodelta 1984. Kappale on yksi Dingon kaikkien aikojen menestyneimmistä. ”Levoton Tuhkimo” oli 20 viikkoa Yleisradion TOP-listalla, kunnes Yleisradio muutti listan sääntöjä ja rajoitti kappaleiden listaviikkojen määrää. ”Levottomasta Tuhkimosta” tehtiin remix-versio vuonna 1992.
Mari-Leenin esittämä ”Levottoman Tuhkimon” cover-versio ”Rahutu Tuhkatriinu” nousi Virossa listahitiksi 2006. Suomalainen metalliyhtye HIM teki version ”Levottomasta Tuhkimosta” vuonna 1999.
”Levottoman Tuhkimon” kosketinsoitinriffin on tehnyt Tuomo Vähä-Pesola. Pertti Neumann on kuitenkin säveltänyt kappaleen kokonaan. Kappale levytettiin seuraavana vuonna, 1984, ja levyllä koskettimia soittaa Pete Nuotio. Porin käräjäoikeus päätti vuonna 2004, että ”Levottoman Tuhkimon” sovituksesta vastaavat Pave Maijanen, Jonttu Virta sekä Vähä-Pesola.
Scandinavian Music Group levytti klassikkokappaleesta oman versionsa keväällä 2008. Kappale julkaistiin Dingon tribuuttialbumin "Melkein vieraissa – Nimemme on Dingo" ensimmäisenä singlenä.
Autiotalo
Autiotalo on Dingon singlejulkaisu syksyltä 1984 ja samalla kaikkien aikojen menestynein Dingon single. "Autiotalo" on myös yhtyeen tunnetuimman kokoonpanon ensimmäinen levytys. Kappale nousi Suomen virallisen singlelistan ensimmäiselle sijalle.
Kappaleesta tehtiin vuonna 1986 englanninkielinen versio "The House Without a Name". Vuonna 2004 kappaleesta tehtiin remix-versio "Autiotalo update 04".Kappaleesta on tehty lukuisia cover-versioita. ”Autiotalon” ovat levyttäneet muun muassa Tese vuonna 2004 sekä Jorma Kääriäinen Riku Niemi Orchestran kanssa ja Lordi vuonna 2008 "Melkein vieraissa – Nimemme on Dingo" -tribuuttilevylle. Lordin versio ”Autiotalosta” on englanninkielinen ja sen sanoituksia on muutettu Lordille sopivimmiksi. Lordin versio ”Autiotalosta” on nimeltään ”The House”.
Mahabalipuram
Mahabalipuram () (tunnetaan myös nimellä Mamallapuram) on kaupunki Tamil Nadun osavaltiossa, Intiassa. Kaupunki sijaitsee osavaltion keskuksesta Chennaista noin 60 kilometriä etelään.
Mahabalipuram oli merkittävä satamakaupunki 600-luvulla, jolloin se kuului Pallava-dynastian valtakuntaan. Kaupunkiin rakennettiin 600–800-luvuilla useita merkittäviä monumentteja, jotka kuuluvat nykyään UNESCOn maailmanperintöluetteloon.
Mahabalipuramin monumentit ovat pääasiassa kiveen veistettyjä ja monoliittisia. Monumentit edustavat dravidalaisen arkkitehtuurin varhaisia asteita ja buddhalaiset elementit ovat selvästi näkyvillä. Monumenttien joukossa on luolatemppeleita, monoliittisia "rathoja" (vaunuja), veistettyjä korkokuvia ja rakennettuja temppeleitä.
Jotkut arvelevat, että alueella koulutettiin myös nuoria kuvanveistäjiä. Osittain keskeneräiset veistokset saattoivat olla esimerkkeinä eri tyylien arkkitehtuurille. Pancha Rathasissa jokainen "ratha" on veistetty eri tyylillä.
Legendan mukaan temppeleitä rakensivat oppilaat opettajien valvovan silmän alla miljoonia vuosia sitten. Temppelit veistettiin käsin suurista kiven järkäleistä. Jos oppilaat eivät totelleet, heiltä katkaistiin pää ja heidät haudattiin temppeleiden uumeniin.
Alueen merkittävimpiä rakennuksia ja rakennelmia:
Dōshin
Dōshin oli Japanissa feodaaliajalla shōgunaattia poliisijoukoissa palvellut samurai. Dōshiniksi päätyivät yleensä samuraiden arvoasteissa alimmissa luokissa palvelevat samurait. Dōshinin ja näitä korkeampiarvoiset yorikit kuuluivat kuitenkin gokeniin joka tarkoitti bafukun suorassa alaisuudessa olevia suoria vasalleja ("bakushin"). Dōshinin virkaa saattoi tietyissä olosuhteissa muodostua periytyväksi. Dōshinin virka oli machi-bugyō-shōn eli kaupungin maistraatin tai muun poliisiorganisaation alaisuudessa oleva, heikosti palkattu, päällystövirka johon kuului jonkin verran hallintoa mutta kuitenkin aina käytännön partiointia. Partioidessa dōshin toimi joukon, joka saattoi koostua viidestä jopa kolmeenkymmeneen ei-samuraisäätyisistä poliisin palveluksessa työskentelevistä ("komono" ja "goyōkiki") alempisäätyisistä poliisivirkamiehistä. Dōshin vastaa nykyaikana poliisin viroista lähinnä komisariota.
Samurai-säätyyn kuuluvilla yorikeilla ja dōshineilla, oli säätynsä mukainen velvollisuus kantaa kahta miekkaa ("daishō"). Virantoimitukseen kuului kuitenkin myös "jutte"-niminen (joskus kutsuttiin nimellä "jitte"), koukulla varustetulla rautapamppu. Koukkua voitiin käyttää pidätettävän miekkamiehen miekan pysäyttämiseen turvallisesti. Jutte olikin Edo-kauden poliisivirkamiesten symboli, joka virantoimituksessa toimi virkamerkkinä, kun se nostettiin näkyviin suoralle kädelle. Sitä käyttivät poliisin virkatehtävissä sekä samurait että chōnin-luokasta tulevat alemmat poliisivirkamiehet. Jutten kahvaan kiinnitetyn punosnyörin väristä saattoi päätellä oliko sen haltija komono, okappiki vai samurai-säätyä. dōshinilla juten nyöri ja tupsu olivat väriltään siniset.
Perjantai (kappale)
Perjantai on Dingon singlejulkaisu vuodelta 1993. Kappale oli Dingon ensimmäinen vuoden 1986 hajoamisen jälkeen ja "Perjantai" aloitti Dingon ensimmäisen comebackin.
Musta leski (kappale)
Musta Leski on Dingon singlejulkaisu vuodelta 2005. Kappale oli Dingon ensimmäinen levytys 11 vuoteen. ”Musta Leski” oli myös ensimmäinen Dingon kappale, jolla soittaa uudistunut kokoonpano. Kappale nousi pieneksi radiohitiksi julkaisunsa aikaan.
Hitsuke tōzoku aratame-kata
Hitsuke tōzoku aratame-kata oli Japanissa feodaaliajalla shōgunaattia palvelevien poliisivoimien erikoisjoukko jolla oli tavallisia poliisiviranomaisia laajemmat toimeenpano valtuudet ja myös tuomiovaltaa. Hitsuke tōzoku aratame-kata joukot olivat myös vastuussa Edon linnan puolustamisesta. Sekä "Hitsuke tōzoku aratame-kata yoriki"t että "Hitsuke tōzoku aratame-kata dōshin"it olivat erityisesti valikoituja ja koulutettuja tehtäviinsä. Heillä oli myös laajempi partiointivaltuutus ja lievempi raportointivelvollisuus kuin machi-bugyō-shō partioilla.
Purppuraa (kappale)
Purppuraa on Dingon singlejulkaisu vuodelta 2005. Se julkaistiin hieman ennen samannimisen "Purppuraa"-albumin julkaisua.
Paddy Ashdown
Jeremy John Durham Ashdown, Norton-sub-Hamdonin paroni Ashdown, GCMG, KBE, PC, Pääri (27. helmikuuta 1941 New Delhi, Brittiläinen Intia – 22. joulukuuta 2018 Stoke-sub-Hamdon, Somerset, Englanti) yleensä Sir Paddy Ashdown, myöhemmin lordi Ashdown, oli brittiläinen poliitikko. Hän oli Liberaalidemokraattisen puolueen johdossa 1989–1999 ja Bosnia ja Hertsegovinan korkea edustaja 2002–2006.
Ashdown syntyi New Delhissä Brittiläisessä Intiassa. Hänen sukunsa oli sotilaita ja siirtomaiden hallintomiehiä, mutta siirtomaa-ajan loppupuolella hänen ollessaan nelivuotias perhe muutti Pohjois-Irlantiin ja osti maatilan. Bedford Schoolissa irlantilainen korotus toi hänelle lempinimen "Paddy". Hän palveli 1959–1972 kuninkaallisessa merijalkaväessä kommandoupseerina (Special Boat Squadron) Borneolla Indonesian–Malesian konfrontaation aikana ja Persianlahdella.
Jätettyään merijalkaväen hän liittyi 1972 ulkoministeriön palvelukseen ja työskenteli Genevessä vastuussa suhteista YK:n järjestöihin oli mukana mm. ETYK-konferenssissa Helsingissä 1975. Jätettyään ulkoministeriön hän työskenteli 1976–1981 eri yrityksissä, aluksi Westlands Groupissa ja sitten Tescanissa. Tescanin mentyä konkurssiin 1981, hän oli neljä kuukautta työttömänä ja meni nuorisotyöntekijäksi Dorsetissa. Hän oli ehdolla parlamenttiin liberaalien ehdokkaana jo 1979, ja pääsi sinne 1983 Yeovilin vaalipiiristä.
Puolueessaan Ashdown kuului sosiaalidemokraattiseen siipeen ja kannatti 1977 Lib-Lab-liittoa ja puhui risteilyohjuksia vastaan ja vastusti puolustusteollisuuden yksityistämistä. Hän arvosteli Thatcherin hallitusta sen päätöksestä sallia Yhdysvaltain Libyan pommituksen Britannian maaperältä. Heinäkuussa 1988 hänestä tuli pienpuolueet liberaalit ja sosiaalidemokraattisen puolueen liberaalidemokraattiseksi puolueeksi yhdistäneen puolueen johtaja. Sen kannatus oli 1989 noin kolme prosenttia. Ashdown oli kuitenkin maan suosituin puoluejohtaja, ja liberaalidemokraatit sai 1992 18 prosenttia äänistä ja 1997 19 prosenttia ja 46 parlamenttiedustajaa, ja se oli vuonna 1999 maan toiseksi suurin puolue jättäen konservatiivit taakseen paikallisvaaleissa.
Hän jätti liberaalidemokraatit 1999 ja jäi parlamentista 2001. Hänet lyötiin ritariksi 2001, ja hän sai elinikäisen aatelisarvon ja ylähuoneen paikan 2001
Ashdown oli Bosnia ja Hertsegovinan korkea edustaja ja Euroopan unionin erityisedustaja 27. toukokuuta 2002 – 31. tammikuuta 2006 Bosnia ja Hertsegovinassa. Korkea edustaja valvoo Daytonin rauhasopimuksen siviilipuolta ja käyttää maassa ylintä päätösvaltaa.
Vuonna 2006 hän sai Order of St Michael and St Georgen työstään Bosnia ja Hertsegovinassa.
Gordon Brown tarjosi juuri ennen nousemistaan Yhdistyneen kuningaskunnan pääministeriksi Ashdownille paikkaa hallituksessaan Pohjois-Irlannin ministerinä. Ashdown ei pitänyt ajatusta hyvänä ja kieltäytyi. Ashdownin sijasta istuimelle nousi Ian Paisley.
Ashdownia suunniteltiin myös Yhdistyneiden kansakuntien Afganistanin lähettilääksi, mutta Kabulin hallitus oli sitä vastaan.
Ashdownin viimeiseksi kirjaksi jäi "Nein! Standing Up to Hitler 1935-1944".
Oscar Zeta Acosta
Oscar Zeta Acosta (8. huhtikuuta 1935 – 1974?) oli yhdysvaltalainen lakimies, kirjailija, poliitikko ja kansalaisoikeusaktivisti. Hänet tunnetaan muun muassa Hunter S. Thompsonin romaanista "Pelkoa ja inhoa Las Vegasissa" (1971), jossa esiintyvä samoalainen asianajaja ”tohtori Gonzo” perustuu vahvasti Acostaan.
Vuonna 1974 Acosta katosi matkustaessaan Meksikoon. Hänen poikansa Marco Acosta uskoo olleensa viimeinen hänen kansaan puhunut henkilö. Toukokuussa 1972 Acosta soitti pojalleen ja kertoi että ”"astun laivaan, joka on täynnä valkoista lunta"”. Myöhemmin Marco kommentoi isänsä oikeudenkäynnissä: ”"Ruumista ei koskaan löydetty, mutta voimme kuitenkin päätellä, että ne henkilöt jotka olivat hänen kanssaan, aloittivat tappelun ja tappoivat hänet"”.
Kirjoitan
Kirjoitan on Dingon singlejulkaisu vuodelta 1985. Kappaleesta tehtiin vuonna 1986 englanninkielinen versio ”Tell Me Now”.
Kappale nousi Suomen virallisen singlelistan sijalle 2.
Kappaleet on säveltänyt ja sanoittanut Neumann sekä sovittanut Dingo ja Pave Maijanen.
Nahkatakkinen tyttö
Nahkatakkinen tyttö on Dingon singlejulkaisu vuodelta 1985.
Kunnian kentät (kappale)
Kunnian kentät on Dingon singlejulkaisu vuodelta 1985. Samalla se on viimeinen, joka julkaistiin Fazer Finnlevyn kautta, sillä Dingon levytyssopimus Finnlevyn kanssa päättyi vuoden 1985 lopussa, jonka jälkeen yhtye perusti oman levy-yhtiön, Bang Traxin.
Single nousi Suomen virallisen listan ensimmäiselle sijalle.
Neuvostoliiton koripallomaajoukkue
Neuvostoliiton miesten koripallojoukkue on voittanut lukuisia arvokisamitaleja; toiseksi eniten Yhdysvaltain koripallomaajoukkueen jälkeen.
Kreivin sormus
Kreivin sormus on Dingon singlejulkaisu vuodelta 1986. Samalla se on ensimmäinen, joka julkaistiin Dingon oman Bang Trax -levy-yhtiön kautta.
Juhannustanssit (kappale)
Juhannustanssit on Dingon singlejulkaisu vuodelta 1986. Samalla se on viimeinen Dingon julkaisu 1980-luvulta. "Juhannustanssit"-kappaleella Dingo oli siirtynyt aiempaa tuotantoa huomattavasti raskaampaan suuntaan.
Single nousi Suomen virallisen singlelistan sijalle 5.
Pistoolisankari
Pistoolisankari on Dingon singlejulkaisu vuodelta 1984.
Nähdään taas
Nähdään taas on Dingon singlejulkaisu vuodelta 1994.
Kappaleet on säveltänyt ja sanoittanut Neumann sekä sovittanut Dingo ja Pave Maijanen.
Elämäni sankari
Elämäni sankari on Dingon singlejulkaisu vuodelta 1994. Kappaleesta on tehty myös musiikkivideo.
Pablo Honey
Pablo Honey on englantilaisen rock-yhtye Radioheadin ensimmäinen studioalbumi, joka julkaistiin alkuvuodesta 1993. Albumin nimi tulee Jerky Boysin sketsistä, jossa soitetaan pilapuhelu, jossa soittaja sanoo uhrilleen "Pablo, honey? Please come to Florida!" Tämä ääniraita on samplattu kappaleeseen "How Do You?".Albumin Yhdysvaltojen versio sisälsi bonusraidan, radioversion kappaleesta "Creep" (jossa kohta "so fucking special" oli korvattu "so very special").
Chicks on Speed
Chicks on Speed on Saksassa, Münchenissä vuonna 1997 perustettu elektronista musiikkia soittava naisyhtye. Yhtye sai alkunsa Münchenin taideakatemiassa opiskelleiden australialaisen Alex Murray-Leslien ja New Yorkista kotoisin olevan Melissa Loganin tavattua müncheniläisen Kiki Moorsen (yhtyeen jäsen vuoteen 2006 asti). Tuolloin Chicks on Speed lähti käyntiin taideprojektina, josta muotoutui musiikkiyhtye. CoS määrittelee itsensä kuitenkin ennemmin projektiksi kuin yhtyeeksi. CoS:n kanssa tekeekin yhteistyötä laaja verkosto muusikoita, tuottajia, elokuva-alan ammattilaisia, graafikoita ja muita taiteilijoita, ja yhtyeen esiintymiset ovat hyvinkin monitaiteellisia CoS:n suunnittelemine esiintymisasuineen, tausta-animaatioineen jne.. Logan ja Murray-Lee ovat julkaisseet myös kirjan, "Chicks on Speed: It's A Project".
Meri Nenonen
Meri Nenonen (s. 1973 Helsinki) on suomalainen laulaja ja näyttelijä. Nenonen on koulutukseltaan teatteritaiteen maisteri. Hän on tullut tunnetuksi rooleistaan teattereissa ja elokuvissa sekä muun muassa televisiosarjasta Kylmäverisesti sinun, jossa hän näytteli Mira Katajaa. Yhtenä tärkeimmistä roolitöistään Nenonen pitää Teatteri Jurkassa vuonna 2003 esittämäänsä klassikkoroolia neiti Julieta samannimisessä näytelmässä. Nenonen sai keväällä 2005 parhaan näyttelijän palkinnon Sarajevon kansainvälisillä teatterifestivaaleilla.
Meri Nenonen on myös levylaulaja. Vuonna 1986 hän levytti Heikki Hietamiehen tekstejä ja Taisto Wesslinin sävellyksiä sisältävän lastenlevyn Arvaa setä.
Nenonen on naimisissa näyttelijä Juha Kukkosen kanssa, ja heillä on kaksi lasta. Perhe asuu Suomenlinnassa.
Potsipäivät
Potsipäivät on Tohmajärven tärkein kesäjuhla, jota on vietetty kesä-heinäkuussa 1970-luvulta lähtien. Nimensä juhla ovat saanut Maiju Lassilan "Tulitikkuja lainaamassa" -romaanin porsaasta, potsista. Pitäjäjuhla kokoaa nykyisten paikkakuntalaisten ja turistien lisäksi runsaat määrät entisiä pitäjäläisiä.
Juhlien ohjelmassa on taidenäyttelyitä, erikoisten esineiden näyttelyitä, konsertteja, kesäteatteria, markkinoita, käsityönäytöksiä, urheilukilpailuja, hengellisiä tilaisuuksia ja tansseja. Maiju Lassilan kirjallinen ja muu perintö on päivillä vahvasti esillä.
Vuodesta 2004 päivien ohjelmaan on kuulunut valtakunnallista julkisuutta saanut Lahjattomien laulukilpailu, jonka tuottaa Apollo ry. Ensimmäisen kilpailun suojelija oli keihäänheittäjä Seppo Räty. Kisan voitti kansanedustaja Esa Lahtela.
Potsipäivät on 2000-luvulla laajentunut Potsiviikoiksi.
Tohmajärven Potsiviikkoja vietettiin vuonna 2007 kesäkuun 28. päivästä heinäkuun heinäkuun 8. päivään. Erikoisempaa ohjelmaa oli muun muassa esitelmä Tohmajärven postitoimipaikoista, veneretki omilla veneillä soutaen Väärälahdesta Pitäjäntuvalle, kaksipyöräisellä ajo Särkijärven ympäri sekä Lahjattomien laulukilpailu Maiju Lassila -salissa.
Potsipäivistä Tohmajärven kunnan tapahtumasivulla
Art Linson
Art Linson (s. 1942 Chicagossa) on yhdysvaltalainen elokuvatuottaja ja -ohjaaja. Hän on toiminut ohjaajana kahdessa elokuvassa: vuonna 1980 ensi-iltansa saaneessa komediassa "Where the Buffalo Roam" ja vuoden 1984 elokuvassa "The Wild Life".
Tuottajana Linson on toiminut muun muassa elokuvissa "Fight Club" ja "Musta Dahlia".
FC City Stars
FC City Stars oli vuonna 1982 perustettu lahtelainen jalkapalloseura. Sen toiminta päättyi kauden 2010 päätteeksi.
City Stars on pelannut Suomen kolmanneksi korkeimmalla sarjatasolla Kakkosessa kausina 2007–2008 ja 2010. City Stars on tullut tunnetuksi hyvänä cup-joukkueena. Se on esiintynyt lukuisia kertoja Suomen cupin pikkufinaalissa, viimeksi vuonna 2009. Ensimmäinen ja toistaiseksi ainoa pikkufinaalin voitto tuli kaudella 2007.
City Starsin kotikenttänä toimi Kisapuiston kenttä. Joukkueen ykköspeliasu oli kokokeltainen. Alkuvuodesta 2007 City Stars siirtyi toisen lahtelaisseuran Kuusysin alaisuuteen, ja siitä tuli oma toimintayksikkö seuran organisaatiossa. Samalla City Starsin taustalle tuli uusia tukijoita, muun muassa Petri Pasanen, ja valmentajaksi Kuusysi-taustainen Kari Kangasaho. Kausina 2007–2008 seuralla oli yhteistyösopimus FC Lahden kanssa. Kaudeksi 2011 Kuusysi päätti palauttaa perinteikkään nimensä miesten kilpailuihin ja City Starsin tarina päättyi.
FIFA 08
FIFA 08 (tunnettu myös nimillä FIFA Football 08 ja FIFA Soccer 08) on EA Sportsin "FIFA"-jalkapallopelisarjan vuonna 2007 julkaistu viidestoista osa. Pelin on kehittänyt vancouverilainen EA Canada -pelistudio. Peli julkaistiin useille alustoille.
FIFA 08:n kannessa on Ronaldinhon lisäksi toinen vaihteleva pelaaja, riippuen alueesta. Nämä pelaajat ovat: Peliin on lisätty Be a Pro -pelimuoto, missä pelaaja ohjaa koko joukkueen sijasta vain yhtä pelaajaa kentällä.
Kuten edellisiäkin FIFA-pelejä, FIFA 08:a pystyi pelaamaan myös Internetissä. Otteluissa voi olla enintään 10 pelaajaa 5 vastaan 5 -periaatteella. Tämän mahdollistava "Be a Pro" -pelimuoto ei ole kuitenkaan tullut myyntiversioon, vaan se tuli ladattavaksi konsolien kauppapaikoille 6–8 viikon päästä pelin julkaisusta. Jokaista kenttäpelaajaa ohjaa siis oikea ihminen. 5 vastaan 5 -pelimuoto tuli kuitenkin vain Pohjois-Amerikkaan ja Eurooppaan, ei Australiaan. Konsolipelaajat pystyivät myös verkon kautta päivittämään kokoonpanonsa. FIFA-sarjan tuottaja Joe Booth on kertoi, että heidän tavoitteensa on tehdä täysi 11 vastaan 11 pelaajan peli, jossa jokainen ihminen ohjaa yhtä pelaajaa. EA uskoi tämän olevan mahdollista vuonna 2010.
FIFA 08:ssa on 30 pelattavaa sarjaa joukkueineen:
¹ Ei FIFA 07:ssä.
Edellä mainittujen sarjojen ulkopuolelta mukana ovat seuraavat joukkueet:
Sekä seuraavat maajoukkueet:
Pohjantähden alla
Pohjantähden alla on Popedan seitsemäs studioalbumi. Albumi on viimeinen, jolla kitaristi Arwo Mikkonen soittaa. Albumin tunnetuimmat kappaleet ovat ""Kuuma kesä"", ""John Holmes"", ""Pohjantähden alla"" ja ""Christina"".
Albumi menestyi myyntilistoilla hyvin. Joulukuussa 1985 levy nousi kolmannelle sijalle, tammikuussa 1986 albumi oli sijalla kymmenen ja helmikuussa sijalla kaksikymmentäyksi.
Elokuun puolenvälin jälkeen yhtye vetäytyi kuukauden mittaiselle tauolle. Tarkoituksena oli aloittaa seuraavan albumin nauhoitukset. Harjoituksia pidettiin parin viikon ajan ja studioon mentiin 9. syyskuuta 1985. Kappaleista aiemmin keikkasetissä oli kuultu versio The Rolling Stonesin hitistä ’’The Last Time"’’ eli ""Laitimmainen kerta"". Kappale kantoi vielä silloin nimeä ""Jo Vain"". Lisäksi studiossa levytettiin myös vanha Canned Heat -klassikko "Let´s Work Together" eli "Hei mennään nussii". Kyseisellä kappaleella Popeda aloitti tuona kesänä keikat. Kappale ei kuitenkaan päätynyt levylle, koska useimmat radioasemat eivät todennäköisesti suostuisi sitä soittamaan. Vasta kolmen vuoden päästä tehtiin kyseisestä biisistä uusi versio, joka päätyi ""Sä lähdit taas"" - sinkun B- puolelle kantaen nimeä ""Kovan pojan Blues"".
""Pohjantähden alla"" oli hieman synkkä Popedan studioalbumiksi, ja sen soundimaailma oli huomattavasti muuttunut kahdesta edellisestä studiolevystä. Albumi onkin Popedan raskaimpia levytyksiä. ""Koko levy on enemmän kansainvälisempää soundia kuin aikaisemmin. Voi olla, että vaikutteita on jenkkirokista. Sitten kun on miksattu ja jauhettu valmista levyä essun tassun, sitten alkaa olla hajua mistä biisistä tulee hitti"" kakkoskitaristi Costello Hautamäki kommentoi levyä.
""John Holmes"" -kappaleesta tuli aikamoinen hitti ja keikkasuosikki. Myös levyn nimibiisi muodostui Popeda-klassikoksi ja sitä kuultiin keikoilla edelleen. ""Levyn kansi on jokseenkin surkea. Vaikkakin kannessa on kaunis nainen, se ei paljoa pelasta. Itse asiassa takakannen kuva olisi sopinut mieluummin etukanneksi. Nyt kannessa on nais-Rambo rööki suussa ja olkapää paljaana. Se ei kyllä mitenkään anna oikeaa kuvaa levystä, vaikkakin siellä lauletaan Rambosta. Eikä tuo kansi kyllä mitenkään tihku erotiikkaa, vaikka jossain lähteessä näin mainittiinkin. Olkapää paljaana ja shortsit jalassa ei tuo vielä riittävästi erotiikkapisteitä."" laulaja Pate Mustajärvi kertoo.
Kaikki kappaleet säveltänyt Costello Hautamäki, ellei toisin mainittu.
Vierailijat
The Bleeding
The Bleeding on yhtyeen Cannibal Corpse neljäs studioalbumi. Se on yhtyeen viimeinen, jolla on mukana alkuperäinen laulaja Chris Barnes ja se on ensimmäinen jolla on mukana kitaristi Rob Barrett, joka oli mukana ennen yhtyeessä Malevolent Creation. Metal Blade Records julkaisi albumin vuonna 1994. Remasteroitu versio albumista sisältää uuden kansikuvan, bonusraidan ("The Exorcist", cover Possessedin kappaleesta) ja musiikkivideon kappaleeseen "Staring Through the Eyes of the Dead".
Ei oo valoo
Ei oo valoo on suomalaisen Popeda-yhtyeen kahdeksas studioalbumi, joka julkaistiin vuonna 1987. Se oli ensimmäinen kitaristi Arwo Mikkosen kuoleman jälkeen tehty studiolevy.
Kaikki kappaleet säveltänyt Costello Hautamäki ja sanoittanut Pate Mustajärvi, ellei toisin mainittu.
Hallelujaa (albumi)
Hallelujaa on suomalaisen Popeda -yhtyeen yhdeksäs studioalbumi, joka julkaistiin vuonna 1988.
JYP-Akatemia
JYP-Akatemia oli jyväskyläläinen jääkiekkojoukkue, joka pelasi Mestistä. Joukkueen toiminnan lopettamispäätöksestä tiedotettiin JYPin verkkosivustolla 18. huhtikuuta 2017. JYP-Akatemia kilpaili Mestiksessä kuuden kauden ajan. Joukkue perustettiin vuonna 2011, kun D Team vaihtoi nimensä JYP-Akatemiaksi.
JYP-Akatemian kotikenttänä toimi Synergia-areena.
D Team perustettiin vuonna 2008 Diskoksen jatkajan D-Kiekon noustua Mestikseen. D Team hankki sarjapaikan D-Kiekko Ry:ltä ja samalla se solmi farmisopimuksen JYPin kanssa. Varsinaisesti D Team ei siis ole edellisten seurojen jatkumo, vaan uusi seura, vaikka se sarjapaikan D-kiekko ry:ltä itselleen hankkikin.
18. kesäkuuta 2008 D Team julkisti uuden logonsa sekä seura ilmoitti tekevänsä historiaa pelaamalla ainakin ensimmäisen Mestis-kautensa NHL-tyyppisessä mainoksettomassa peliasussa. Kauden 2009–2010 päätteeksi D Team voitti hopeaa ja teki historiaa ollessaan ensimmäinen seura Mestiksessä, joka on yltänyt jo toisella kaudellaan mitaleille. Kaudella 2010–2011 D Team voitti pronssia.
Kesällä 2011 D Teamin nimeksi vaihdettiin JYP-Akatemia. JYPin toimitusjohtaja Jukka Seppäsen mukaan uuden nimen oli tarkoitus liittää seura enemmän JYPin jääkiekkotoimintaan. JYP-Akatemia pelasi Mestistä lopulta kuuden kauden ajan kaudesta 2011-12 kauteen 2016-17. Kuudennen kauden päätteeksi joukkueen toiminta lakkautettiin emoseura JYPin toimesta. JYP-Akatemian parhaaksi kaudeksi jäi kausi 2014–2015, jolloin joukkue saavutti runkosarjan viidennen sijan. Kaikkiaan JYP-Akatemian kokoonpanossa pelasi kuuden kauden aikana 124 pelaajaa, joista toistaiseksi ainakin kuusi on pelannut myös NHL-liigassa.
Kaiho Nieminen
Kaiho Kalervo Nieminen (s. 20. joulukuuta 1941 Suomenniemi) on suomalainen kirjailija.
Nieminen eli suurimman osan lapsuus- ja nuoruusvuosistaan Lappeenrannassa. Maalarina työskennellyt Nieminen muutti Helsinkiin vuonna 1967.
Niemisen työttömyyden ja asuntopulan kanssa kamppailevasta nuoresta perheestä kertova esikoisromaani "Lovistoori" ilmestyi vuonna 1972. Se sai ilmestymisvuonnaan Weilin+Göösin 100-vuotisromaanikilpailun ensimmäisen palkinnon ja voitti J. H. Erkon palkinnon. Kirjaa myytiin yli 10 000 kappaletta, ja Nieminen ryhtyikin tämän jälkeen vapaaksi kirjailijaksi.
Niemisen varhaisessa tuotannossa on keskeistä yhteisön kuvaus. Hänen toinen romaaninsa "Tavallinen impi" (1973) kuvaa työläisnaista riiston ja hyväksikäytön kohteena. Myöhemmissä kirjoissaan Nieminen siirtyy tarkastelemaan erityisesti yksilöä. Romaanissa "Äiditön mies" (1985) Nieminen tarkastelee 1980-luvulla elävän miehen traumoja ja ympäristön vaatimuksia. Teosta "Mies ja elokuu" (1996) on kuvattu taiteilijaromaaniksi. Romaanien lisäksi Nieminen on kirjoittanut myös novellikokoelmia, joista "Saalistajat" (1982) ja "Pyromaanien yö" (1988) kuvaavat marginaalissa eläviä ihmisiä ja heidän paikkaansa yhteisössä.
Robert Mizrachi
Robert Mizrachi (s. 24. marraskuuta 1978 Sunny Isles Beach, Florida) on yhdysvaltalainen pokeriammattilainen. Hän on toisen tunnetun pokerinpelaajan, Michael "The Grinder" Mizrachin isoveli. Michaelin kaksoisveli Eric Mizrachi on myös pokeriammattilainen. Neljäs nuorempi veli Daniel on ammatiltaan taikuri.
Mizrachin ensimmäinen suuri turnausvoitto oli Amsterdamissa käydyn Master Classics of Poker -tapahtuman 5 000 euron LIDO Championship -turnauksen ykköstila. Hän ansaitsi palkintorahoja 372 240 euroa. Huhtikuussa 2006 hän sijoittui toiseksi Fourth Annual Five-Star World Poker Classicin 1 500 dollarin no limit hold'em -turnauksessa (palkintosumma 113 265 dollaria).
World Poker Tourilla The Mirage Poker Showdown -tapahtuman pääturnauksessa Mizrachi selvisi finaalipöytään ja oli lopulta Stanley Weissin voittaman kisan kuudes ansaiten 129 476 dollaria. Toisen kerran hän oli WPT:n finaalipöydässä tammikuussa 2007, jolloin hän oli neljäs Bahamasaarilla pelatussa PokerStars Caribbean Poker Adventure -turnauksessa. Sijoituksestaan hän ansaitsi 409 703 dollaria.
World Series of Pokerista (WSOP) Mizrachilla on yksi voitto ja useita rahasijoja. Ennen vuotta 2007 hän oli menestynyt parhaiten vuoden 2005 1500 dollarin limit hold'em shootout -turnauksessa, jossa sijoittui neljänneksi. Vuoden 2007 WSOP:n Mizrachi aloitti vahvasti: hän sijoittui neljässä turnauksessa 12 päivän aikana rahoille, mukaan lukien kahden H.O.R.S.E.-turnauksen finaalipöytäsijoitukset. Näiden jälkeen hän sai uransa ensimmäisen rannekkeen voittamalla pot limit omahan maailmanmestaruusturnauksen, jossa on 10 000 dollarin turnausmaksu. Mizrachi ansaitsi ykköstilastaan 768 889 dollaria. Myös WSOP:n pääturnauksessa hän oli rahoilla (sijoitus 357.). Vuoden 2008 WSOP:ssa Mizrachi oli neljäs 2 500 dollarin 2-7 triple draw lowball -turnauksessa. Hän oli rahoilla myös pääturnauksessa (458.).
Lokakuussa 2009 Mizrachi oli toinen UltimateBetin Aruba Poker Classicin pääturnauksessa. Hän ansaitsi kakkossijastaan 414 680 dollaria.
Mizrachi edustaa Full Tilt Poker -nettipokerihuonetta. Tammikuussa 2010 hänen pokeriuransa turnausansiot ylittivät 3,4 miljoonaa dollaria.
David Duke
David Ernest Duke (s. 1. heinäkuuta 1950) on yhdysvaltalainen poliittinen aktivisti. Duke on valkoinen nationalisti ja esittäytyy ”roturealistiksi”. Hän kannattaa rotujen sekoittumisen estämistä ja valkoista ylivaltaa.
Duke on entinen Louisianan edustajainhuoneen jäsen ja presidentinvaalien esivaalien osanottaja sekä republikaanien että demokraattien riveissä. Hän liittyi vuonna 1967 Ku Klux Klaniin ja oli vuodesta 1974 vuoteen 1978 Knights of the Ku Klux Klan -järjestön suurvisiirin ("Grand Wizard") arvoinen johtaja.
Duke uskoo juutalaisten taloudelliseen ja poliittiseen ylivaltaan sekä mediavaltaan länsimaissa, eritoten Yhdysvalloissa. Dukea on kuvailtu ”Amerikan ehkä tunnetuimmaksi rasistiksi ja antisemitistiksi”. Duke on tunnettu holokaustin kiistäjä.
Duke maalailee juutalaisten maailmanlaajuista salaliittoa, joka pyrkii tuhoamaan valkoisen rodun maahanmuuton ja sekoittumisen kautta. Duke piti Donald Trumpia parhaana republikaanien vuoden 2016 esivaaliehdokkaista ja ylisti erityisesti Trumpin suunnitelmaa karkoittaa 11 miljoonaa paperitonta siirtolaista. Trump vastasi, että hän ei halua eikä tarvitse Duken kannatusta.
OMG
OMG voi tarkoittaa ainakin seuraavia asioita:
Ascotin kilparata
Ascotin kilparata on englantilainen laukkarata pienessä Ascotin kaupungissa Berkshiren historiallisessa maakunnassa. Rata sijaitsee lähellä Windsorin linnaa, ja sen omistaa The Crown Estate.
Kilparadan kuuluisin tapahtuma on keskikesällä järjestettävä viikon mittainen Royal Ascot eli Ascotin laukkakilpailut. Se on Britannian tunnetuin hevostapahtuma, joka tunnetaan kuninkaallisten ja brittieliitin näyttävästä esiintymisestä katsomossa. Tapahtuma tunnetaan tiukasta pukukoodistaan: naisilla tulee olla päässään hatut ja jaloissa sukkahousut; leningin pitää peittää olkapäät ja sen pituus on tarkkaan säädetty. Asukokonaisuuden pitää olla peittävä. Miehiltä edellytetään saketin ja silinterihatun käyttöä.
Juha Vakkuri
Juha Ilkka Vakkuri (s. 2. joulukuuta 1946 Riihimäki) on suomalainen kirjailija ja toimittaja.
Toimittajana Vakkuri on kirjoittanut politiikkaan ja talouteen liittyvistä aiheista radioon, televisioon ja sanomalehtiin vuodesta 1969 lähtien. Hän oli seitsemän vuotta MTV:n palveluksessa ja neljätoista vuotta Yleisradion ohjelmapäällikkönä. Vuosina 1971–1975 Vakkuri oli YK:n kehitysohjelman UNDP:n palveluksessa Afrikassa ja New Yorkissa. Vakkuri on ollut vapaa kirjailija vuodesta 1997 alkaen.
Vakkuri perusti vuonna 2000 poikansa nimeä kantavan Villa Karo -nimisen suomalais-afrikkalaisen kulttuurikeskuksen Beninin Grand-Popoon.
Helvetin enkelit (kirja)
Helvetin enkelit () on Hunter S. Thompsonin kirjoittama, vuonna 1966 julkaistu kirja.
Teos perustuu Thompsonin kokemuksiin hänen Helvetin enkelien parissa viettämänsä vuoden ajalta.
Kirjan vuonna 2007 ilmestyneen suomenkielisen painoksen kustantaja on Kustannusosakeyhtiö Sammakko.
Manuel Santana
Manuel ”Manolo” Martínez Santana (s. 10. toukokuuta 1938 Madrid, Madridin maakunta, Espanja) on espanjalainen entinen tennispelaaja, joka voitti neljä kaksinpelin Grand Slam -turnausta. Hänet on valittu International Tennis Hall of Fameen.
Nastolan Kiekko
Nastolan Kiekko eli NasKi on nastolalainen jääkiekkoseura. Se on perustettu vuonna 1993.
2000-luvun alun NasKi pelasi vielä viidenneksi korkeimmalla sarjatasolla III-divisioonassa, mutta parhaimmillaan NasKi on pelannut Suomi-sarjassa kaudella 2007-08 sekä kaudella 2012-2013 alemmassa SS-karsintasarjassa.
Kaudelle 2013-2014 seura jaettiin taloudellisesti ja hallinnollisesti Nastolan Kiekko ry:ksi (Edustus) ja Nastolan Kiekko Juniorit ry:ksi (muut joukkueet). Edustus aloittaa kauden Hämeen alueen II-divisioonassa.
Tendai
Tendai eli Tendai-shū on Japanissa syntynyt Mahayana-buddhalaisuuden lahko.
Se kehittyi Tiantai-buddhalaisuudesta, jonka toi Japaniin vuonna 806 Saichō, Kiinassa opiskellut japanilaismunkki. Hänen Hieivuorelle perustamastaan temppelistä kehittyi Tendai-buddhalaisuuden keskus. Tiantai-suunnan lisäksi siihen sekoittui vaikutteita Zen-filosofiasta sekä esoteerisyyttä. Saichōn kuoleman jälkeen liike jakaantui kahten kilpailevaan suuntaan joista tuli nimiltään Sammon ja Jimon.
Perusfilosofialtaan Tendai toistaa Tiantain oppeja. Keisari Kanmu oli tärkeä Tendai-lahkon suojelija. Tendai-luostarikompleksin ja vuoren juurella olevan uuden pääkaupungin keisarillisen hovin välille kehittyi tiivis suhde, ja Tendai painottikin opeissaan uskollisuutta keisaria ja valtiota kohtaan.
Pyhän Ristin katedraali
Pyhän Ristin katedraali () on kirkkorakennus Bostonissa, Yhdysvaltain Massachusettsissa. Se on Bostonin roomalaiskatolisen arkkihiippakunnan pääkirkko, ja suurin kirkkorakennus Uudessa-Englannissa. Katedraalin suunnittelusta on vastannut yhdysvaltalainen arkkitehti Patrick Keely. Sen rakennustyöt käynnistettiin vuonna 1866. Huhtikuun 26. päivänä vuonna 1875 uusgotiikkaa edustava katedraali oli valmis vihittäväksi. Vihkimisjuhlallisuuksia johti arkkipiispa John J. Williams.
Vannarödin linna
Vannarödin linna on linna Hässleholmin kunnan Sösdalassa, Ruotsin Skånessa. Se on valmistunut vuonna 1890, ja sen rakennutti vapaaherra Christian Barnekow. Barnekow oli naimisissa skotlantilaisen Agnes Sofia Montgomeryn kanssa, ja Vannarödin linnan esikuvana toimikin Montgomeryn skotlantilainen synnyinlinna.